Diari Oficial de la Generalitat Valenciana


Sumari del DOGV 2780, del 28-06-1996 (1996/838613)

RESOLUCIÓ de 18 de març de 1996, del president de la Comissió Territorial d'Urbanisme d'Alacant, per la qual es fa públic l'acord de la Comissió Territorial, de 2 de febrer de 1996, i que aprova definitivament la modificació puntual número 5 del Pla General d'Ordenació Urbana del municipi de Pego.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2780

Data del DOGV
:   28-06-1996

Secció del DOGV
:   ALTRES DISPOSICIONS

Número del document
:   1996/838613


Data del document
:   18-03-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 18 de març de 1996, del president de la Comissió Territorial d'Urbanisme d'Alacant, per la qual es fa públic l'acord de la Comissió Territorial, de 2 de febrer de 1996, i que aprova definitivament la modificació puntual número 5 del Pla General d'Ordenació Urbana del municipi de Pego.   
La Comissió Territorial d'Urbanisme, en la sessió del dia 2 de febrer de 1996, va adoptar aquest acord:  
«Vist l'expedient de referència i basant-se en aquests  
Antecedents de fet  
Primer: l'Ajuntament, en la sessió plenària de 21 de desembre de 1995, va acordar-ne l'aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 15 de novembre de 1995, i en un dels diaris de més difusió provincial, el 4 de novembre de 1996. No s'hi ha presentat cap al·legació.  
Segon: la documentació, la integren memòria, estudis complementaris, plànols d'informació i d'ordenació.  
Tercer: el present expedient té com a finalitat el canvi d'ubicació d'una zona d'equipament social sanitari que ocupa actualment un solar de 945 m2 a l'oest del sòl urbà i que com a conseqüència de la demanda creixent d'aquest es pretén la seua ubicació en una illa més cèntrica de 4.304 m2 de superfície.  
Quart: la Comissió Informativa d'Urbanisme, en les sessions dels dies 22 i 25 de setembre de 1995, va estudiar la modificació de referència per a canviar i ampliar la zona d'equipament social sanitari, tramesa per l'Ajuntament per a la seua concertació amb aquesta Conselleria, a l'empara de l'article 38 de la Llei 6/1994, i va acordar "que la proposta millorava la situació preexistent, tenia el seu fonament en un interés públic indubtable, i afavoria l'oferta dotacional del municipi".  
Consideracions tecnicojurídiques  
Primera: la tramitació es considera correcta, d'acord amb els articles 38, 39, 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, atés l'abast de la modificació proposada.  
Segona: la documentació es considera completa, de conformitat amb l'article 27 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i el 97 del Reglament de Planejament, en allò que resulte aplicable al contingut de la proposta.  
Tercera: les determinacions del present expedient es consideren correctes, per la qual cosa no hi ha obstacles a la seua aprovació definitiva des de les perspectives de les exigències de la política urbanística i territorial de la Generalitat, tal com es recull en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Quarta: la Comissió Territorial d'Urbanisme és l'òrgan competent per a l'adopció del present acord a l'empar dels articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i l'article 15.10 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions d'aplicació pertinent, la Comissió Territorial d'Urbanisme acorda:  
Primer: aprovar definitivament la modificació puntual número 5 del Pla General d'Ordenació Urbana del municipi de Pego.  
Segon: publicar íntegrament aquest acord d'aprovació en el Diari Oficial de la Generalitat Valenciana per a la seua immediata entrada en vigor, de conformitat amb el que estableix l'article 59 de la llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que el document manca de normes urbanístiques.  
Cosa que no fa necessària la seua notificació individualitzada.  
Contra aquest acord, que no esgota la via administrativa, es podrà interposar un recurs ordinari davant el conseller d'Obres Públiques, Urbanisme i Transports, en el termini d'un mes, segons estableixen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i el 23.1 del Reglament dels òrgans Urbanístics de la Generalitat Valenciana.»  
Alacant, 18 de març de 1996.- El president de la Comissió Territorial d'Urbanisme: Fernando Modrego Caballero.